Yettili-d usegzi n tmusniwin, aselmad ur yettbeddil kra deg wayen yerzan lebni n temsirt, acku akken i tt-d-iheyya ara tt-yesselmed. Rnu ɣef waya inelmaden ur ttikkin ara deg wayen yerzan aheggi n temsirt, maca smeḥsisen kan i uselmad mi ara d-yesegzay. D tagi i d tawuri n unelmad daxel n tneɣrit,ma d aselmad deg tarrayt n yiswan ibedd ɣef uselmad, meḥsub d netta i ixeddmen akk tiwuriwin daxel n tneɣrit, ad d-iheyyi timsirin, ad d-yaru asentel n temsirt akked yimedyaten ɣef tfelwit syin akkin ad iɛeddi ɣer usegzi n temsirt, umbaɛd ad iɛeddi ɣer iluɣma.